text: Flere og flere vælger private skoler
  08 august 2016 kl. 15.32
  De private skoler er blevet et populært valg for forældre til landets skolebørn. På syv år er tallet steget omkring 25 procent i TV SYDs sendeområde.
  På Riberhus Privatskole i Ribe kan man godt nikke genkendende til at privatskolerne er blevet et populært valg. Siden 2007 er der kommet 40 % flere elever på skolen. Skolen blev etableret for 11 år siden, og har i dag 242 elever. 
  Her i landsdelen går 16.052 ud af 113.524 skolebørn på enten en friskole eller privatskole. Fra 2007 til 2015 er tallet steget fra 10,75 til 14 procent.
  I følge Riberhus Privatskoles leder Simon Mosekjær, så er der mange forskellige årsager til, at forældre vælger folkeskolen fra og deres skole i stedet.
  - Det er alt fra børn der er blevet moppede eller bare ikke har trivedes på deres gamle skole, til børn der har brug for et fagligt løft, og som vi kan give dem forholdsvis hurtigt, fortæller Simon Mosekjær til TV SYD.
  På landsplan gør tendensen sig også gældende. Her er tallet steget fra 12,8 til 16,1 siden 2007 og til 2015.
  Stigningen svarer både regionalt og nationalt til cirka 25 procent.
  